Document ID: 32005D0869

DEĊIŻJONI TAL-KUMMISSJONI
tat-2 ta’ Diċembru 2005
li temenda d-Deċiżjoni 2005/62/KE fir-rigward ta’ l-estensjoni tal-perijodu ta’ tranżizzjoni għal Ċipru
(innotifikata taħt dokument numru C(2005) 4630)
(It-test Grieg biss huwa awtentiku)
(2005/869/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea
Wara li kkundsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jippreskrivi regoli tas-saħħa li jirrigwardjaw prodotti sekondarji ta’ l-annimali li mhumiex maħsuba għall-konsum uman (1), u partikolarment l-Artikolu 24(6) u l-Artikolu 32(1) tiegħu,
Billi:
(1)
Id-Deċiżjoni tal-Kummissjoni 2005/62/KE tas-27 ta’ Jannar 2005 tistabbilixxi miżuri tranżizzjonali li jridu jiġu applikati minn Ċipru fir-rigward ta’ ħruq jew difna fuq il-post ta’ prodotti sekondarji mill-annimali skond ir-Regolament (KE) Nru 1774/2002 tal-Parlament Ewropew u tal-Kunsill (2) tipprovdi għal perijodu ta’ tranżizzjoni, li jiskadi fl-1 ta’ Novembru 2005. Dak il-perijodu kien intenzjonat sabiex jagħti ż-żmien biex Ċipru jfassal skema għall-ġbir u r-rimi tal-prodotti sekondarji mill-annimali.
(2)
Ċipru issa informa lill-Kummissjoni li mhux ser ikollu skema operattiva ta’ ġbir u rimi sa l-1 ta’ Novembru 2005, u talbu lill-Kummissjoni biex testendi l-validità tal-perijodu tranżitorju attwali għal perijodu ieħor ta’ 14-il xahar. Madanakollu, Ċipru ċċara li għandu mnejn ikun lesti biex jimplimenta l-iskema fiż-żmien jew saħansitra qabel l-iskadenza ta’ dak il-perijodu.
(3)
Huwa għalhekk neċessarju li tiġi estiża l-validità tal-miżuri ta’ tranżizzjoni stipolati fid-Deċiżjoni 2005/62/KE għal perijodu ta’ żmien ieħor.
(4)
Ċipru għandu jirrapporta regolarment lill-Kummissjoni dwar il-progress, inklużi l-istadji li jkunu tlestew, l-istadji li għad ikunu jridu jitlestew u l-iskemi għat-tlestija ta' xi stadji li jifdal. Il-Kummissjoni għandha l-ħsieb li tkompli timmoniterja mill-qrib tas-sitwazzjoni f’Ċipru.
(5)
Matul il-perijodu tranżitorju estiż ta’, Ċipru impenja ruħu li jkomplu jieħu l-miżuri neċessarji biex jevita l-periklu għas-saħħa tal-bniedem u ta’ l-annimali u l-ambjent kif stipolat fir-Regolament tal-Kummissjoni (KE) Nru 811/2003 tar-Regolament implimentanti (KE) Nru 1774/2002 tat-12 ta’ Mejju 2003 fir-rigward tal-projbizzjoni tar-riċiklaġġ fost l-ispeċi fil-ħut, id-difna u l-ħruq tal-prodotti sekondarji mill-annimali u ċerti miżuri ta’ tranżizzjoni (3).
(6)
Id-Deċiżjoni 2005/62/KE għandha għalhekk tiġi emendata kif xieraq.
(7)
Il-miżuri stipolati f’din id-Deċiżjoni huma f’konformità ma’ l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
ADOTTAT DIN ID-DEĊIŻJONI:
Artikolu 1
Id-Deċiżjoni tal-Kummissjoni 2005/62/KE hi emendata kif ġej -
(1)
Fl-Artikolu 1(1), id-data “l-1 ta’ Novembru 2005” tinbidel għall-“1 ta’ Jannar 2007”.
(2)
Fl-Artikolu 2, it-tieni sentenza tinbidel b’li ġej:
“Ċipru għandu jressaq rapporti perjodiċi lill-Kummissjoni u l-Istati Membri l-oħrajn dwar il-progress li sar fl-istabbiliment ta’ sistema ta’ rimi fl-1 ta’ Frar 2006, fl-1 ta’ Mejju 2006, fl-1 ta’ Awwissu 2006 u fl-1 ta’ Novembru 2006”.
(3)
L-Artikolu 3 huwa mibdul b’dan li ġej:
Artikolu 3
“Din id-Deċiżjoni għandha tapplika mill-1 ta’ Jannar 2005 sa l-1 ta’ Jannar 2007.”
Artikolu 2
Din id-Deċiżjoni għandha tapplika mill-1 ta’ Novembru 2005.
Artikolu 3
Din id-Deċiżjoni hija indirizzata lir-Repubblika ta’ Ċipru.
Magħmul fi Brussell, nhar it-2 ta’ Diċembru 2005.

Labels: 1
17
20
18
15